Oyimxon Shomurotova
Oyimxon Shomurotova (10.06.1917, Qoʻngʻirot tumani – 29.05.1999, Nukus) – qoraqalpoq aktrisasi, xonanda, qoraqalpoq vokal sanʼatining yirik namoyandalaridan (metssosoprano). Oʻzbekiston (1944) va Qoraqalpogʻiston (1944) xalq artisti. 1939-yilda Moskva konservatoriyasida malaka oshirgan. Ikkinchi jahon urushi yillari konsert truppalari bilan frontlarda xizmat qilgan. Qoraqalpoq davlat musiqali drama va komediya teatrining yetakchi aktrisasi (1934—1939, 1949—1951 va yana 1955-yildan). Berdaq nomidagi Qoraqalpoq filarmoniyasi va radiosida xonanda (1939—1949, 1951—1955) boʻlib ishlagan. „Boʻz atau“, „Dembermes“, „Aruxan“, „Qiz minayim“ kabi qoraqalpoq xalq qoʻshiqlari bilan dastlabki muvaffaqiyatlarga erishgan.